سودانین پایتاختی خارطومون گونئی ینده گوجلو بومباردمان‌لار نتیجه‌سینده 17 نفر اؤلوب.
سودان حکیم‌لر بیرلیگیندن وئریلن آچیقلامادا سودان-دا اوردو ایله چئویک دستک قوه‌لری (HDK) آراسیندا 47 گون‌دور داوام ائدن توققوشما‌لار نتیجه‌سینده پایتاختین گونئی ینده‌کی مایو بؤلگه‌سی‌نین شدتلی بومباردمان ائدیلدیگی، هوجوم‌لاردا داها 17 نفرین اؤلدوگو، 36-سی آغیر اولماقلا 106 نفرین یارالاندیغی بیلدیریلیب.
سودان سیویل هاواجیلیک ایداره‌سی ایسه، اینسانی یاردیم و تخیله اوچوش‌لاری استثنا اولماقلا، هاوا مکانی‌نین باغلانماسی قراری‌نین ژوئن‌ین 15-دک اوزادیلدیغینی آچیقلاییب.
قئید ائدک کی، آوریلین اورتا‌لاریندا اوردو ایله چئویک دستک قوه‌لری آراسیندا باش وئرن داخیلی قارشیدورما‌دان سونرا سودان هاوا مکانی منتظم هاوا نقلیاتی اوچون باغلانیب.
